Samme sesong tok han tre medaljer under verdensmesterskapet i Oberstdorf. Han tok bronse i normalbakken, sølv i storbakken, og var med på å sikre Norge sølv i lagkonkurransen (de andre på laget var Ole Christian Eidhammer, Hroar Stjernen og Ole Gunnar Fidjestøl). Hans beste resultat i vinter-OL var åttendeplass i normalbakkerennet i 1984 i Sarajevo. Han deltok også i 1988 i Calgary. Opaas ble norgesmester i stor bakke i 1986.